LIBER XXL CAP. IX. 
5i5 
per semen maris et foeminae. In Iiis enim nullius omnino 
sensus organa videntur distincta nisi tactus. Gustus enim 
in eis non perficitur nisi sugendo, sicut radices plantarum 
sugunt humores: et ideo in talibus non inuenitur nisi vna 
via cibi per medium distenta longitudinis, sicut est via 
succi per radices: nec inuenitur in eis diuersa digestio, 
nec membra digerentia, nec aliquid loco ipsorum, nec 
aliquid vasorum sine intestinorum vestigium: sed totum 
corpus per longitudinem ex anulis componitur: et est in 
medio anulus maioris quam alii spissitudinis, ad quem an¬ 
teriores et posteriores in motu colliguntur: nec monentur 
pede vel ala, sed potius alteram partem extremae me¬ 
dietatis secundum longitudinem corporis ad medium anu¬ 
lum contrahendo, et alteram ex eodem anulo protenden¬ 
do : nec semper protendunt vnain et eandem, sed modo 
vnam, et modo aliam: quia ad vtramque sui corporis ex¬ 
tremitatem mouentur. Nec vident nec audiunt, nisi forte 
soni fiant cum concussione: tunc tactu, non auditu, sentiunt 
concussionem*). Haec etiam odorare nihil omnino vi¬ 
dentur , nec gustum habere, secundum quod indicium sa¬ 
porum est, sed secundum quod est sensus alimenti, et 
sic est quidam tactus: propter quod etiam sugendo su¬ 
munt alimentum. Nec egestiones videntur emittere, sic- 
vt neque plantae; sed aliquando inuenitur vnum talium 
ad alterum extendi in anteriori medietate corporis super 
terram, et aptari sibi directa extensione, ac si vnum ca¬ 
lorem quaerat ex altero: quod quidam putant esse talium 
animalium coitum: quod tamen nulla ratione verum est: 
quia viae seminis in eis nuliae prorsus inueniuntur, nec 
liurnescunt in tali coniunctione, sicut inuenitur fieri in 
serpentibus, quando coeuntes complicantur. [Ex his 
autem aestimat Auicenna, cum iuxta aquas limosas sunt, 
*) concussionem] Homines auiumque genera varia, quae lumbricis victitant^ eos„ 
liem terra pedibus concussa euocant. 
Kk 2 
